paragraph_text: Kroz većinu izdanja u kojima se pojavljivao, Iron Man je bio član superherojskog tima Osvetnici te je imao glavnu ulogu u nekoliko verzija svojih strip serijala. Također je njegov lik bio adaptiran u nekoliko filmova i TV serija. 2008. izašao je film Iron Man u kojem ga je glumio Robert Downey Jr. Kritike na film su bile pozitivne te je on postao prvi u franšizi Marvel Cinematic Universe. Downey je ponovio ulogu Starka u cameo ulozi u filmu Nevjerojatni Hulk da bi ponovno bio glavni junak u filmu Iron Man 2 2010. te jedan od glavnih likova u filmu Osvetnici 2012. godine. Iron Man 3 je izašao u svibnju 2013. godine a Downey je ulogu ponovio u filmu Osvetnici 2: Vladavina Ultrona. Iron Man je na dvanaestom mjestu IGN-ove ljestvice ''100 najboljih strip junaka 2011. godine''.